ธปท.ตั้ง "อภิชัย บุญธีรวร" เป็น กนง. แทนวิรไท
บอร์ด ธปท. มีมติเลือก อภิชัย บุญธีรวร เป็นกรรมการผู้ทรงคุณวุฒิใน กนง. ตั้งแต่ 7 ต.ค. เป็นต้นไป
7 ต.ค. 2558

บอร์ด ธปท. มีมติเลือก อภิชัย บุญธีรวร เป็นกรรมการผู้ทรงคุณวุฒิใน กนง. ตั้งแต่ 7 ต.ค. เป็นต้นไป
นายสาทร โตโพธิ์ไทย ผู้ช่วยผู้ว่าการ สายช่วยงานบริหาร เปิดเผยว่า ตามที่ นายวิรไท สันติประภพ ได้ลาออกจากการเป็นกรรมการผู้ทรงคุณวุฒิในคณะกรรมการนโยบายการเงิน ตั้งแต่วันที่ 1 ต.ค. 2558 เนื่องจากได้รับการโปรดเกล้าฯ แต่งตั้งเป็นผู้ว่าการธนาคารแห่งประเทศไทย นั้น
ในการประชุมคณะกรรมการธนาคารแห่งประเทศไทย วาระพิเศษ เมื่อวันที่ 5 ต.ค. 2558 ที่ประชุมได้มีมติคัดเลือก นายอภิชัย บุญธีรวร เป็นกรรมการผู้ทรงคุณวุฒิในคณะกรรมการนโยบายการเงิน (กนง.) แทน โดยให้มีผลตั้งแต่วันที่ 7 ต.ค. 2558 และจะมีวาระการดำรงต าแหน่งเท่ากับวาระที่เหลืออยู่คือ จนถึงวันที่ 31 ต.ค. 2560
นายอภิชัย บุญธีรวร อายุ 61 ปี เป็นอดีตกรรมการผู้จัดการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) และมีประสบการณ์เป็นผู้บริหารในองค์กรตลาดเงินตลาดทุน 
ปัจจุบันดำรงตำแหน่ง กรรมการและกรรมการพิจารณาค่าตอบแทนผู้บริหารระดับสูง เอ็กซิมแบงก์ รวมทั้งเป็นอนุกรรมการผู้ทรงคุณวุฒิด้านการเงิน ในคณะอนุกรรมการวินิจฉัยการเข้าถือหลักทรัพย์เพื่อครอบงำกิจการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)